CONSILIUL ORĂŞENESC ORHEI  **PROIECT** **DECIZIE**

 Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu privire la raportul anual

privind transparenţa decizională

 În conformitate cu art.14 din Legea privind administraţia publică locală nr.436-XVI din 28.12.2006, art.16 din Legea privind transparenţa în procesul decizional nr.239 din 13.11.2008, Regulamentul cu privire la procedurile de asigurare a transparenţei în procesul de elaborare şi adoptare a deciziilor, aprobat prin Hotîrărea Guvernului nr.96 din 16.02.2010 cu privire la acţiunile de implementare a Legii 239-XVI din 13.11.2008 privind transparenţa decizională, în scopul asigurării informării multilaterale asupra procesului decizional din cadrul autorităţilor publice ale oraşului Orhei, examinînd informaţia prezentată de dna Ala BURACOVSCHI, secretar al Consiliului orăşenesc Orhei,

**CONSILIUL ORĂŞENESC ORHEI D E C I D E:**

1.Se ia act de Raportul pentru anul 2015 privind transparenţa în procesul decizional (anexa nr.1 şi nr.2) .

2.Se obligă participanţii la procesul decizional desfăşurat în autorităţile administraţiei publice ale oraşului Orhei să respecte cerinţele legal stabilite privind transparenţa în procesul decizional şi să le aplice în modul corespunzător, ţinînd cont de domeniul lor de aplicare.

 3.Autorii proiectelor de decizii, care cad sub incidenţa procedurilor privind transparenţa decizională, vor prezenta în termenii şi modul stabilit materialele respective secretarului Consiliului orăşenesc pentru organizarea şi desfăşurarea şedinţelor Consiliului orăşenesc şi pregătirea raportului anual:

- proiectele de decizii cu raportul sau avizul primăriei;

- nota informativă la proiectul de decizie cu materialele aferente după caz ;

- sinteza recomandărilor recepţionate în cadrul consultărilor publice;

- rapoartele anuale cu privire la transparenţa în procesul decizional.

4.Se pune în sarcină d-nei Ala BURACOVSCHI, secretar al Consiliului orăşenesc Orhei, elaborarea şi publicarea Raportului anual privind transparenţa decizională nu mai tîrziu de sfîrşitul trimestrului I al anului următor anului de referinţă.

5.Controlul asupra executării prezentei decizii revine Primarului oraşului Orhei şi Comisiilor consultative de specialitate ale Consiliului orăşenesc Orhei.

Viceprimar Viorel Dandara

Viceprimar Reghina Apostolova

Viceprimar Valerian Cristea

Specialist (jurist) Cristina Cojocari

Autor:

Secretar al

Consiliului orășenesc Orhei Ala Buracovschi

 secretar@orhei.md

Anexă :

la decizia nr.\_\_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_

**Raportul pentru anul 2015**

**privind transparenţa în procesul decizional**

desfăşurat în autorităţile administraţiei publice ale oraşului Orhei

|  |  |  |  |
| --- | --- | --- | --- |
|  | **Acţiuni**  | **2015** | **Note:** |
| 1. | Nr. deciziilor adoptate pe parcursul anului 2015  | - adoptate 234 decizii;  | - după adoptare publicate 234 decizii pe site-ul oficial [www.orhei.md](http://www.orhei.md). şi afişate pe 2 panouri informaţionale (etaj I) din sediul Primăriei; |
| 2. | Nr. total al recomandărilor recepţionate în cadrul procesului decizional | - recepţionate 2 recomandări;  | - iniţiativă decizională din 13.11.2015- solicitarea Grupului de iniţiativă „Lupoaica pune umărul” privind parcul din cartierul Lupoaica; - iniţiativă decizională din 07.12.2015 de la SA „Genesis international” - proiect „Cu privire la darea în concesiune a terenului”; |
| 3. | Nr. întrunirilor consultative, dezbaterilor publice şi şedinţelor publice organizate | - desfăşurate 14 şedinţe publice ale Consiliului orăşenesc Orhei;- desfăşurate 56 şedinţe publice ale comisiilor consultative- desfăşurate întîlniri cu cetăţenii pe cartiere,- organizate 2 dezbateri publice: | - redactate14 procese verbale ale şedinţelor Consiliului orăşenesc Orhei ;- elaborate 936 avize de 4 comisii consultative pentru 234 proiecte de decizie ;- plasate pe site-ul oficial informaţii şi fotografii pentru întîlnirile desfăşurate; - dezbatere publică privind activitatea Primarului or. Orhei pentru 100 zile de la inaugurare la data de 09.10.2015;- dezbatere publică privind direcţiile strategice de dezvoltare a transportului public urban în 2016 la data de 17.12.2015;  |
| 4. | Nr. cazurilor în care acţiunile sau deciziile au fost contestate pentru nerespectarea Legii cu privire la transparenţa în procesul decizional şi sancţiunile aplicate pentru încălcarea ei | - contestate acţiuni în 2 cazuri ;  | - cererea ex.jud. Ruslan Ciobanu privind contestarea acţiunilor consilierilor din şedinţa publică a Consiliului orăşenesc din 20.01.2015 şi solicitarea datelor cu caracter personal de la secretarul Consiliului orăşenesc - încetat procesul contravenţional la data 26.11.2015 din motivul lipsei faptului contravenţiei în sarcina secretarului Consiliului orăşenesc Orhei;- cererea din 20.10.2015 cu solicitare de la Publicaţia Periodică „Oglinda” de a prezenta periodic materialele şi informaţia pentru posibila publicare pe Portalul Informaţional - examinată în termen;  |

**Notă informativă**

**la proiectul de decizie nr. \_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**„Cu privire la raportul anual privind transparenţa decizională”**

 Pe parcursul anului 2015 în conformitate cu dispoziţiile de convocare emise de primarul oraşului Orhei, au fost pregătite, organizate şi desfăşurate 14 şedinţe ale Consiliului orăşenesc Orhei: 1(una) şedinţă a Consiliului orăşenesc a fost şedinţa de constituire, 4 şedinţe au fost desfăşurate în mod ordinar, iar 9 şedinţe au fost convocate extraordinar.

 În total au fost incluse în ordinea de zi a şedinţelor Consiliului orăşenesc Orhei 169 chestiuni. În rezultatul examinării proiectelor de decizie au fost adoptate de 234 decizii. Majoritatea deciziilor examinate şi adoptate au avut un caracter ce ţine activitatea administraţiei publice locale, fiind adoptate 78 decizii. O mare parte a deciziilor adoptate ţin de reglementarea regimului funciar şi activitatea în acest domeniu 69 decizii. Deciziile de ordin financiar/bugetar au fost adoptate în număr de58, celelalte decizii au fost adoptate în diferite probleme privind patrimoniul public – 17 decizii şi construcţii, planuri de dezvoltare – 9 decizii (tabelul 1).

Pe parcursul anului de activitate, Consiliul orăşenesc a examinat 8 întrebări care au fost incluse în ordinea de zi în calitate de informaţii. Din întrebările propuse spre examinare, din anumite motive la începutul şedinţei au fost excluse din ordinea de zi a Consiliului propusă spre aprobare 8 proiecte de decizie. În total au fost adoptate 234 decizii incluse în 169 chestiuni din ordinea de zi a şedinţelor (tabelul 2).

Toate proiectele de decizie au fost examinate de comisiile de specialitate a Consiliului orăşenesc. Proiectele de decizii au fost elaborate de aparatul de lucru al autorităţii executive a Consiliului orăşenesc. Consilierii nu au prezentat proiecte separate pentru examinare în şedinţă ci au participat la elaborarea lor împreună cu specialiştii din cadrul Primăriei pe toate domeniile de activitate.

Toate actele administrative adoptate de către autoritatea deliberativă şi executivă a APL a oraşului Orhei au fost transmise Oficiului Teritorial Orhei al Cancelariei de Stat pentru control administrativ şi de oportunitate. Oficiul a examinat în procedură de control administrativ toate deciziile adoptate de Consiliul orăşenesc, procesele verbale ale şedinţelor Consiliului orăşenesc, dispoziţiile emise de autoritatea executivă şi alte acte financiare, funciare solicitate în acest sens. În rezultatul controlului administrativ efectuat, au parvenit 11 Notificări ale Oficiului Teritorial Orhei al Cancelariei de Stat, 3 fiind în perioada de după 01.07.2015. Parte din deciziile notificate au fost examinate de către Consiliul orăşenesc, ulterior răspunsurile respective fiind expediate către Oficiul Cancelariei, o altă parte a Notificărilor au rămas la examinare în instanţa de judecată.

Pe parcursul perioadei vizate au fost emise şi înregistrate în total 1337 dispoziţii ale Primarului, din ele cu caracter normativ/individual 1084 şi 253 dispoziţii de personal. Ca raport comparativ cu anii precedenţi aceste cifre sînt expuse în tabelul nr.3 anexat la informaţie.

În anul 2015 a fost asigurată buna activitate a Comisiei electorale de circumscripţie orăşenească şi a birourilor electorale în perioada alegerilor locale, totodată fiind asigurată şi buna funcţionare a Primăriei în perioada de tranziţie de la un mandat la altul, cît şi în primele luni ale noii administraţii publice a oraşului Orhei.

Secretar al

Consiliului orăşenesc Orhei Buracovschi Ala

28.02.2016

**Tabelul 1**

**Şedinţele Consiliului orăşenesc Orhei. Raport în cifre pentru anul 2015**

|  |  |  |  |  |
| --- | --- | --- | --- | --- |
| **Anul 2015****Data** | **Nr. şedinţei** | **Întrebări incluse în ordinea de zi** | **Decizii examinate pe domenii** | **Note****Decizii/ /informaţii** |
| **Buget şi finanţe** | **Patrimoniu public** | **funciar** | **APL** | **Construcţii, planuri de dezvoltare** | **altele** | **Total decizii examinate** |
| 20.01 | 1/extraordinară | 6 | 5 |  |  | 1 |  |  | 6 |  |
| 28.04 | 2/extraordinară | 1 |  |  |  | 1 |  |  | 1 |  |
| 11.05 | 3/ordinară | 45 | 19 | 8 | 30 | 20 | 4 | 1 | 82 | excluse- 2 |
| 01.07 | 4 /de constituire | 4 |  |  |  |  |  |  |  | informaţie- 4 |
| 07.07 | 5/extraordinară | 6 |  |  |  | 6 |  |  | 6 |  |
| 30.07 | 6/ extraordinară  | 15 | 2 | 1 | 2 | 11 | 3 |  | 19 | informaţie- 1excluse - 3 |
| 10.09 | 7/extraordinară | 17 | 2 | 2 | 8 | 8 | 2 |  | 22 | informaţie- 1excluse - 1 |
| 08.10 | 8/extraordinară | 12 | 1 | 1 | 4 | 5 |  |  | 11 | informaţie- 1 excluse - 2 |
| 26.10 | 9/ordinară | 1 |  |  | 1 |  |  |  | 1 |  |
| 06.11 | 10/ extraordinară | 1 |  |  |  | 1 |  |  | 1 |  |
| 16.11 | 11/ordinară | 17 | 8 | 1 | 5 | 5 |  |  | 19 | informaţie- 1 |
| 04.12 | 12/extraordinară | 1 |  |  |  | 1 |  |  | 1 |  |
| 10.12 | 13/ordinară | 24 | 14 | 2 | 10 | 12 |  | 1 | 39 |  |
| 29.12 | 14/extraordinară | 19 | 7 | 2 | 9 | 7 |  | 1 | 26 |  |
| **Total** | **14 şedinţe** | **169** | **58** | **17** | **69** | **78** | **9** | **3** | **234** | **informaţie- 8 excluse - 8** |

**Tabelul 2**

**Examinarea problemelor în şedinţele Consiliului orăşenesc Orhei**

**Raport comparativ : anii 2011-2015**

|  |  |  |  |  |  |
| --- | --- | --- | --- | --- | --- |
|  | **2011** | **2012** | **2013** | **2014** | **2015** |
|  | pînă la 08.07.2011 | după08.07.2011 |  |  |  |  |
| **Şedinţe ale Consiliului orăşenesc**  | 8 | 9 | 10 | 13 | 9 | 14 |
| **Întrebări incluse în ordinea de zi**  | 104 | 134 | 199 | 210 | 182 | 169 |
| **Decizii aprobate** | 273 | 291 | 379 | 263 | 252 | 234 |
| **Decizii excluse din ordinea de zi** | 3 | 6 | 5 | 20 | 1 | 8 |
| **Decizii neadoptate** | 36 | 4 | 2 | 13 | 12 | - |
| **Întrebări incluse în ordinea de zi ca informaţii** | 0 | 5 | 7 | 8 | 5 | 8 |

**Tabelul 3**

**Acte administrative emise de autoritatea executivă a Consiliului orăeşenesc Orhei**

**Raport comparativ : anii 2011-2015**

|  |  |
| --- | --- |
| **Actele administrative** | **Anul** |
|  | **2011** | **2012** | **2013** | **2014** | **2015** |
| **Dispoziţii normative şi individuale** | 571 | 1105 | 1283 | 1209 | **1084** |
| **Dispoziţii de personal** | 310 | 316 | 295 | 245 | **253** |
| **TOTAL** | **881** | **1421** | **1578** | **1454** | **1337** |

**Tabelul 4**

**Acte administrative emise de Primarul oraşului Orhei**

**Raport comparativ: anii 2007-2015**

|  |  |
| --- | --- |
| **Actele administrative**  | **Anul** |
|  | **2007** | **2008** | **2009** | **2010** | **2011** | **2012** | **2013** | **2014** | **2015** |
| **Dispoziţii normative** | 317 | 426 | 416 | 622 | 571 | 1105 | 1283 | 1209 | **1084** |
| **Dispoziţii individuale** | 280 | 327 | 266 | 396 | 310 | 316 | 295 | 245 | **253** |
| **TOTAL** | **597** | **753** | **682** | **1018** | **881** | **1421** | **1578** | **1454** | **1337** |